**Norges Kristelige Studentforbund**, ofte kalt **Studentorbundet** eller **Forbundet**, er en landsomfattende kristen studentorganisasjon. Teologisk er Forbundet knyttet til frigjøringsteologi, feministteologi og andre progressive teologiske retninger. Organisasjonen blir ofte sett som et motstykke til det mer konservative Norges Kristelige Student- og Skoleungdomslag, en organisasjon som sprang ut av Forbundet etter en strid i 1924. Dannelsen av Forbundet skjedde i 1899 under navnet Norske Studenters Kristelige Forbund ettersom organisasjonen var et resultat av en sammenslåing av fem studentorganisasjoner. Første formann var teologiprofessor Simon Michelet som satt til 1903, da han ble redaktør for deres tidsskrift *Excelsior* fram til 1917.

Forbundet er medlem av den internasjonale kristne studentbevegelsen World Student Christian Federation (WSCF).

Forbundet utgir tidsskriftet *AKT* to ganger i året. Eilif Tanberg er nåværende leder og Eline Heidisdatter Lorentzen generalsekretær. Det utføres lokalt studentarbeid i Bergen, Oslo og Trondheim. Forbundet arrangerer utvekslinger til Palestina, samt studentkonferanser og nasjonale treff.

Det meste av aktiviteten foregår i de lokale forbundene. Her samles studenter til gudstjenester, debattmøter eller ulike studentaktiviteter.

Oppbygning
----------

Forbundet er en studentstyrt og demokratisk organisasjon. Landsmøtet er organisasjonens høyeste organ. Her velges leder og medlemmer til landsstyret. Landsstyret driver organisasjonen mellom landsmøtene, og ansatte har ansvaret for den daglige driften, ledet av generalsekretær. Lokalforbundene ledes av valgte styrer. Brorparten av aktivitetene skjer i studentbyene og drives av frivillige lokalstyrer. Forbundet har også faste sammenslutninger som jobber med konkrete problemstillinger, som for eksempel Utvalg for Palestina og Utvalg for likestilling, samt AKT-redaksjonen.

### Samarbeidspartnere

Forbundet er tilsluttet følgende organisasjoner og nettverk:

* World Student Christian Federation
* World Student Christian Federation - Europe
* Fellesutvalget for Palestina
* Norges Fredsråd
* FN-sambandet
* Nettverk for rettferdig gjeldspolitikk
* Flerkulturelt kirkelig nettverk
* Støttekomiteen for Vest-Sahara
* International Campaign to Abolish Nuclear Weapons (ICAN)
* Frihet 21
* FOKUS - Forum for kvinner og utviklingsspørsmål
* Kristelig Studieforbund
* Landsrådet for Norges barne- og ungdomsorganisasjoner
* Norges Sosiale Forum
* Hovedorganisasjonen Virke

Forbundet engasjerer seg også i Kirken på Pride og Åpen folkekirke. Palestine Youth Ecumenical Movement (PYEM) er forbundets søsterforbund.

Personer som har vært med i Norges kristelige studentforbund
------------------------------------------------------------

* Valborg Lerche
* Kari Veiteberg, Oslo biskop
* Anne Weider Aasen, redaktør
* Hanne Ørstavik
* Halvor Moxnes
* Bjørn Eidsvåg
* Jostein Gaarder
* Kristian Schjelderup

Litteratur
----------

*Over alle grenser*. no#: Norges kristelige studentforbund. 1999. ISBN 8290421184.

Referanser
----------

1. ↑   norsk organisasjonsnummer 964848017[Hentet fra Wikidata]
2. 1 2 3  «Om Forbundet». *Norges Kristelige Studentforbund*. 22. september 2010. Arkivert fra originalen 6. september 2017. Besøkt 6. september 2017.
3. ↑  «Om AKT». *www.kristenprogressiv.no*. Besøkt 3. september 2021.
4. 1 2  «Samarbeidspartnere | Forbundet». *forbundet.no*. Besøkt 3. september 2021.

Eksterne lenker
---------------

* Offisielt nettsted Rediger på Wikidata
* (no) Norges Kristelige Studentforbund på Facebook Rediger på Wikidata

* (no) Norges Kristelige Studentforbund på Instagram Rediger på Wikidata

* (no) Norges Kristelige Studentforbund på LinkedIn Rediger på Wikidata
* (no) Norges Kristelige studentforbund omtale om kirkevalget 2011

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |